આ લેખ પૂરો થવામાં હતો ત્યાં ઘરના બાગમાં ટિટોડી આવી પહોંચી. એ પણ મારી ગર્લફ્રેન્ડ! એ બાગમાં ટહેલવા ન આવી હોય એવો એક પણ દિવસ જતો નથી. ખિસકોલી થોડીક દૂર હતી. એ સામે ન આવી તે ન જ આવી. મેં એનો મહિમા કર્યો તોય એણે થેંક્સ કહેવાની પરવા ન કરી! ખિસકોલી સ્વભાવે જ અકૃત્રિમ હતી. એ શિવસ્વરૂપા ખિસકોલીને મેં વંદન કર્યાં કારણ કે ભગવાન શિવનું એક નામ છે: ‘અકૃત્રિમ.’ (શિવસહસ્રનામ) જ્યાં કૃત્રિમતા ન હોય, ત્યાં થેંક્સ ક્યાંથી?